
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1803 

6 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αύξηση οργανικών θέσεων της Γραμματείας της Αρ¬ 
χής Προστασίας Δεδομένων Προσωπικού Χαρα¬ 
κτήρα. 1 

Τροποποίηση της υπ’ αριθμ. 554/2003 κοινής υπουρ¬ 
γικής απόφασης Πρόγραμμα οικονομικών ενισχύ¬ 
σεων στις ορεινές και μειονεκτικές περιοχές 5ου 
έτους της περιόδου 2000-2006, σε εκτέλεση του 
μέτρου 2.1 του Εγγράφου Προγραμματισμού 

Αγροτικής Ανάπτυξης 2000-2006. 2 

Παράταση του χρόνου λειτουργίας της ειδικής νομο¬ 
παρασκευαστικής επιτροπής με σκοπό την τελική 
επεξεργασία του σχεδίου νόμου «εναρμόνιση στην 
εθνική νομοθεσία της Οδηγίας 2002/58/ΕΚ του Ευ¬ 
ρωπαϊκού Κοινοβουλίου και του Συμβουλίου της 
12.7.2002, σχετικά με την επεξεργασία των δεδο¬ 
μένων προσωπικού χαρακτήρα και την προστασία 
της ιδιωτικής ζωής στον τομέα των ηλεκτρονικών 
επικοινωνιών» καθώς και την τροποποίηση του Ν. 
2472/1997 σχετικά με την εναρμόνιση της Οδηγίας 


95/46/ΕΚ για την προστασία των προσωπικών δε¬ 
δομένων στην ελληνική έννομη τάξη. 3 

Παράταση του χρόνου λειτουργίας της Ομάδας Ερ¬ 
γασίας για την κατοχύρωση της αρχής της διαφά¬ 
νειας και την καταπολέμηση της διαφθοράς. 4 


Συμπλήρωση της ειδικής νομοπαρασκευαστικής επι¬ 
τροπής με σκοπό τη λήψη νομοθετικών ρυθμίσεων 
για την προσαρμογή του εσωτερικού δικαίου προς 
τις διατάξεις του Καταστατικού του Διεθνούς Ποι¬ 
νικού Δικαστηρίου, που κυρώθηκε με το Ν. 3003/ 


2002 (ΦΕΚ Α' 75). 5 

Χαρακτηρισμός ως μνημείου του κτιρίου του παλαιού 
Δημοτικού Σχολείου στο Δημοτικό Διαμέρισμα 

Μούδρου στη Νήσο Λήμνο, Ν. Λέσβου. 6 

Χαρακτηρισμός ως μνημείου του κτιρίου του παλαιού 
Δημοτικού Σχολείου στο Δημοτικό Διαμέρισμα Κά- 

σπακα, Δήμου Μύρινας Λήμνου, Ν. Λέσβου. 7 

Σύσταση Νομικού Προσώπου με την επωνυμία «Σχολι¬ 
κή Επιτροπή Νηπιαγωγείου Μηλαδέζας» Δήμου 

Βάρης. 8 

Σύσταση Νομικού Προσώπου στο Δήμο Ξάνθης του 
νομού Ξάνθης με την επωνυμία «Σχολική Επιτροπή 
2ου Ειδικού Δημοτικού Σχολείου Ξάνθης». 9 


Σύσταση Νομικού Προσώπου στην Κοινότητα Κοτύ¬ 
λης του Νομού Ξάνθης με την επωνυμία «Σχολική 

Επιτροπή Νηπιαγωγείου Δημαρίου». 10 

Τροποποίηση του άρθρου 19 του Κανονισμού Λει¬ 
τουργίας, Διοικήσεως και Παροχών του ΚΑΦ Λιμέ- 

νος Πρέβεζας. 11 

Καθορισμός του ποσού της εφάπαξ αποζημίωσης των 
φορτοεκφορτωτών του ΚΑΦ Ξηράς Βόλου για το 

έτος 2003. 12 

Καθιέρωση υπερωριακής εργασίας υπαλλήλων της 
Δ/νσης Αγροτικής Ανάπτυξης της Ν.Α. Ζακύνθου. 13 
Μεταφορά πέντε (5) κενών οργανικών θέσεων ΔΕΠ 
του Γεωπονικού Παν/μίου Αθηνών σε τμήματά του. 14 


ΑΠΟΦΑΣΕΙΣ 

Αριθ. 3994 (1) 

Αύξηση οργανικών θέσεων της Γ ραμματείας της Αρχής 
Προστασίας Δεδομένων Προσωπικού Χαρακτήρα. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του Ν. 2472/1997 (ΦΕΚ 
50/Α97) «Προστασία του ατόμου από την επεξεργασία δε¬ 
δομένων προσωπικού χαρακτήρα». 

2. Τις διατάξεις του άρθρου 5 του Π.Δ. 207/1998 (ΦΕΚ 
164/Α/1998) «Οργάνωση της Γραμματείας της Αρχής 
Προστασίας Δεδομένων Προσωπικού Χαρακτήρα και σύ¬ 
σταση οργανικών θέσεων». 

3. Τις διατάξεις του άρθρου 2 παρ. 5 του Ν. 3051/2002 
(ΦΕΚ 220/Α/2002) «Συνταγματικά κατοχυρωμένες ανε¬ 
ξάρτητες αρχές, τροποποίηση και συμπλήρωση του συ¬ 
στήματος προσλήψεων στο δημόσιο τομέα και συναφείς 
ρυθμίσεις». 

4. Το υπ. αριθμ. 1702/16.7.2004, έγγραφο της Αρχής 
Προστασίας Δεδομένων. 

5. Το υπ’ αριθμ. ΔΟΑ/Φ.4.6/16735/29.7.2004, έγγραφο 
του Υπουργού Εσωτερικών, Δημόσιας Διοίκησης και Απο¬ 
κέντρωσης. 

6. Το γεγονός ότι από τη σύσταση των θέσεων αυτών 
στην Γραμματεία της Αρχής Προστασίας Δεδομένων 
προκαλείται δαπάνη συνολικού ποσού πεντακοσίων εννε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νήντα τεσσάρων χιλιάδων ευρώ ( 594.000,00 ) για το οι¬ 
κονομικό έτος 2005 και για καθένα από τα επόμενα οικο- 
νομικάέτησεβάροςτου ΚΑΕ0200του Ε.Φ.17-610τηςΑρ- 
χής Προστασίας Δεδομένων Προσωπικού Χαρακτήρα, 
αποφασίζουμε: 

Συνιστώνται στην Γραμματεία της Αρχής Προστασίας 
Δεδομένων Προσωπικού Χαρακτήρα οι ακόλουθες οργα¬ 
νικές θέσεις κατανεμόμενες κατά κατηγορία και κλάδο ως 
εξής: 

1. Δέκατέσσερις (14) οργανικέςθέσειςτου κλάδου Ελε¬ 
γκτών κατηγορίας ΠΕ και βαθμού Β'. 

2. Μία (1) οργανική θέση του κλάδου Επικοινωνίας κα¬ 
τηγορίας ΠΕ και βαθμού Δ'. 

3. Μία (1) οργανική θέση του κλάδου Διοικητικού - Οι¬ 
κονομικού κατηγορίας ΠΕ και βαθμού Δ'. 

4. Μία (1) οργανική θέση του κλάδου Διοικητικού- Οικο¬ 
νομικού κατηγορίας ΔΕ και βαθμού Δ'. 

5. Μία (1) οργανική θέση του κλάδου Πληροφορικής κα¬ 
τηγορίας ΤΕ και βαθμού Δ'. 

6. Μία (1) οργανική θέση του κλάδου Τηλεφωνητών κα¬ 
τηγορίας ΔΕ και βαθμού Δ', στο Διοικητικό- Οικονομικό 
τμήμα της Αρχής Προστασίας. 

7. Μία (1) οργανική θέση του κλάδου Οδηγών κατηγο¬ 
ρίας ΔΕ και βαθμού Δ', στο Διοικητικό - Οικονομικό Τμήμα 
της Αρχής Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την 1.1.2005. 

Αθήνα, 30 Νοεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

Αριθ. 316213/16095 (2) 

Τροποποίηση της υπ’ αριθμ. 554/2003 κοινής υπουργικής 
απόφασης Πρόγραμμα οικονομικών ενισχύσεων στις 
ορεινές και μειονεκτικές περιοχές 5ου έτους της πε¬ 
ριόδου 2000-2006, σε εκτέλεση του μέτρου 2.1 του Εγ¬ 
γράφου Προγραμματισμού Αγροτικής Ανάπτυξης 
2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 22 παρ. 2 περίπτωση γ'του Ν. 992/1979 
(ΦΕΚ 280/Α/1979). 

2. Του Ν.Δ. 131/1974 «Περί παροχής οικονομικών ενι¬ 
σχύσεων στη γεωργική, κτηνοτροφική, δασική, και αλιευ¬ 
τική παραγωγή» όπως τροποποιήθηκε με το Ν. 1409/1986 
και τον Ν. 2512/1997 (άρθρο 11). 

3. Τον Ν. 2065/1992, άρθρο 39 παρ. 10 που αφορά τις 
κοινές αποφάσεις των Υπουργών Αγροτικής Ανάπτυξης 
και Τροφίμων και Οικονομικών για έγκριση οικονομικών 
ενισχύσεων. 

4. Του άρθρου 29 Α του Ν. 1558/1985 «Κυβέρνηση και 
Κυβερνητικά Όργανα» (Α' 134), όπως αυτό προστέθηκε 
με το άρθρο 27 του Ν. 2081/1992 (Α/154). 

5. Των άρθρων 13-29 Ν. 2637/1998 (ΦΕΚ 200 Α') «Σύ¬ 
σταση Ο Π Ε ΚΕ Π Ε» όπως τροποποιή θη καν και συ μπλη ρώ- 
θηκανμετοάρθρο4του Ν. 2732/1999 (ΦΕΚ.154Α') καιτο 
άρθρο 24 του Ν. 2945/2001 (ΦΕΚ 223 Α'). 


6. Της υπ’ αριθ. 271562/2002 (ΦΕΚ 1042 Β') απόφασης 
του Υπουργού Αγροτικής Ανάπτυξης και Τροφίμων «περί 
εγκρίσεωςτου ΟΠΕΚΕΠΕ ως Οργανισμού Πληρωμής». 

7. Της υπ’ αριθ. 394555/2000 (ΦΕΚ 1324 Β') κοινής 
υπουργικής απόφασης Υπουργών ΥΠΕΣΔΑ και Αγροτι¬ 
κής Ανάπτυξης και Τροφίμων». 

8. Του Π.Δ. 121/2004 «Διορισμός Υπουργών και Υφυ¬ 
πουργών». 

9. Της υπ’ αριθμ. Υ1/2004 απόφασης του Πρωθυπουρ¬ 
γού (Α' 84) «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

10. Της υπ’ αριθμ. 227200/2002 (ΦΕΚ215 Β') απόφασης 
του Υπουργού Γεωργίας «περί αρμοδιοτήτων των Δ/νσε- 
ων του Υπουργείου Γεωργίας μετά την κατάργηση της 
ΓΕ.ΔΙΔΑΓΕΠ». 

11. Της υπ’ αριθμ. 389578/21.11.2000 κοινής απόφασης 
των Υπουργών Οικονομικών και Γεωργίας «Κανονισμός 
διαδικασίας πληρωμών του ΟΠΕΚΕΠΕ-Ν.Π.Ι.Δ. των ενι¬ 
σχύσεων που βαρύνουν τον ΕΛΕΓΕΠ». 

12. Του Καν. (ΕΚ) αριθμ. 1257/99 του Συμβουλίου για την 
στήριξη της αγροτικής ανάπτυξης από το ΕΓΤΠΕ και την 
τροποποίηση και κατάργηση ορισμένων κανονισμών. 

13. Τον Καν. (ΕΚ) 2603/1999 της Επιτροπής για θέσπιση 
μεταβατικών κανόνων όσον αφοράτην στήριξη της αγρο¬ 
τικής ανάπτυξης που προβλέπεται από τον Καν.(ΕΚ) 
1257/1999του Συμβουλίου. 

14. Του Καν. (ΕΚ) αριθμ. 817/2004 για τη θέσπιση λεπτο¬ 
μερών κανόνων εφαρμογής του Καν.(ΕΚ) αριθμ. 1257/ 
1999 του Συμβουλίου για την στήριξη της αγροτικής ανά¬ 
πτυξης από το ΕΓΤΕΠΕ. 

15. Του Καν.(ΕΚ) αριθμ. 1258/1999του Συμβουλίου «Πε¬ 
ρί χρηματοδότησης της Κοινής Γεωργικής Πολιτικής». 

16. Του Καν. 1663/1995 της Επιτροπής «Περί εκκαθάρι¬ 
σης λογαριασμών» όπως τροποποιήθηκε με τον Καν. (ΕΚ) 
2245/1999. 

17. Του Καν.(ΕΟΚ) 3508/1992 του Συμβουλίου όπως 
τροποποιήθηκε με τους Καν.1593/2000 και 495/2001 για 
τη θέσπιση ενός ολοκληρωμένου συστήματος διαχείρι¬ 
σης και ελέγχου σχετικά με ορισμένα καθεστώτα κοινοτι¬ 
κών ενισχύσεων. 

18. Του Καν.(ΕΟΚ) 2419/2001 της Ευρωπαϊκής Επιτρο¬ 
πής για τις λεπτομέρειες εφαρμογής του ολοκληρωμέ¬ 
νου συστήματος διαχείρισης και ελέγχου σχετικά με ορι¬ 
σμένα καθεστώτα κοινοτικών ενισχύσεων, όπως τροπο¬ 
ποιημένος ισχύει κάθε φορά. 

19. Του Καν.(ΕΚ) αριθμ. 1259/1999του Συμβουλίου σχε¬ 
τικά με τη θέσπιση κοινών κανόνων για τα καθεστώτα άμε¬ 
σης στήριξης στα πλαίσια της κοινής γεωργικής πολιτι¬ 
κής, όπως τροποποιημένος ισχύει κάθε φορά. 

20. Την απόφαση Ε.Ε. με αριθμ.Ε(2000) 2733/27.9.2000 
με την οποία εγκρίθηκε το Σχέδιο Αγροτικής Ανάπτυξης - 
Τμήμα Εγγυήσεων 2000-2006 ως Έγγραφο Προγραμμα¬ 
τισμού Αγροτικής Ανάπτυξης και την αριθμ. Ε(2003) 
3139/22.8.2003 απόφαση της Επιτροπής για την έγκριση 
τροποποιήσεων του ΕΠΑΑ. 

21. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομίας και Οικονομικών 
στους Υφυπουργούς Οικονομίας και Οικονομικών». 

22. Το από 18.10.2004 Ενημερωτικό Σημείωματου Γενικού 
Γραμματέα Υπ. Ανάπτυξης και Τροφίμων με το οποίο ειση- 
γείται την εφαρμογή του προγράμματος χορήγησης οικο¬ 
νομικών ενισχύσεων στις ορεινές και μειονεκτικές περιοχές. 

23. Το γεγονός ότι απάτην παρούσα προκαλείται δαπά¬ 
νη σε βάρος του Τακτικού Προϋπολογισμού όπως περι- 
γράφεται στο Κεφάλαιο 6ο της υπ’ αριθμ. 554/2003 ΚΥΑ, 
η οποία τροποποιείται. 

24. Την υπ’ αριθμ. 554/2003 ΚΥΑ «Πρόγραμμα Οικονο¬ 
μικών Ενισχύσεων στις ορεινές και μειονεκτικές περιοχές 
5ου έτους της περιόδου 2000-2006, σε εκτέλεση του Μέ¬ 
τρου 2.1 του Εγγράφου Προγραμματισμού Αγροτικής 
Ανάπτυξης 2000-2006», αποφασίζουμε: 

Α) Τροποποιούμε το κεφάλαιο έκτο της υπ’ αριθμ. 554/ 
2003 ΚΥΑ ως εξής: 

ΚΕΦΑΛΑΙΟ ΕΚΤΟ 

ΠΙΣΤΩΣΕΙΣ - ΤΡΟΠΟΣ ΧΡΗΜΑΤΟΔΟΤΗΣΗΣ 

1. Οργανισμός Πληρωμής είναι ο ΟΠΕΚΕΠΕ 

2. Η συνολική δαπάνη που προκύπτει από την εφαρμο¬ 
γή του μέτρου βαρύνει τον Ειδικό λογαριασμό Εγγυήσε¬ 
ων Γεωργικών Προϊόντων (ΕΛΕΓΕΠ), ο οποίος χρηματο¬ 
δοτείται από τον Κ.Α.Ε 5323 του Τακτικού Προϋπολογι¬ 
σμού. 

Με κοινή απόφαση των Υπουργών Οικονομίας και Οικο¬ 
νομικών και Αγροτικής Ανάπτυξης και Τροφίμων καθορί¬ 
ζεται το ετήσιο ύψος δαπανών και το ποσό χρηματοδότη¬ 
σης του ΕΛΕΓΕΠ με βάση το χρηματοδοτικό πίνακα του 
ΕΠΑΑ. 

Το ποσό της προϋπολογισθείσας συνολικής δαπάνης 
(εθνικής και κοινοτικής συμμετοχής) για τα έτη 2000-2006 
ανέρχεται μέχρι τα 955,9 εκατ. ΕΥΡΩ και για το έτος 2004 
το ύψος της προϋπολογισθείσας δαπάνης, ανέρχεται στο 
ποσό των 177.000.000 ΕΥΡΩ, με το οποίο θα χρηματοδο¬ 
τηθεί ο ΕΛΕΓΕΠ. 

3. Δικαιούχος της Κοινοτικής Συμμετοχής έχει καθορι- 
σθεί το Ελληνικό Δημόσιο. Το ποσό που αντιστοιχεί στην 
κοινοτική συμμετοχή και καταβάλλεται από το ΕΓΤΠΕ-Εγ- 
γυήσεις θα μεταφέρεται στο λογαριασμό του Ελληνικού 
Δημοσίου που τηρείται στο κεντρικό κατάστημα της Τρά- 
πεζας της Ελλάδος. 

4. Πλέον των ανωτέρω ποσών εγκρίνονται: 

• Για την κάλυψη των εξόδων προμήθειας γραφικών 
εκτυπωτικών και λοιπών υλικών αναγκαίων για την υλο¬ 
ποίηση του προγράμματος έως 147.000 ΕΥΡΩ. 

• Για την κάλυψη των εξόδων κινήσεων του προσωπι¬ 
κού των φορέων εφαρμογής του προγράμματος έως 
587.000 ΕΥΡΩ. 

• Για την αμοιβή των Επιτροπών εξακρίβωσης των προ¬ 
ϋποθέσεων χορήγησης Εξισωτικής Αποζημίωσης καθώς 
και των Γραμματέων αυτών έως ποσού 734.000 ΕΥΡΩ τα 
οποία θα καλυφθούν με ισόποση μεταφορά πίστωσης 
από τον ΚΑΕ 5323-Φ29/110. 

5. Τα δικαιολογητικά για τις οικονομικές ενισχύσεις κα¬ 
θώς και οι λεπτομέρειες του τρόπου πληρωμής των δικαι¬ 
ούχων του προγράμματος ορίζεται με απόφαση του 
Υπουργού Αγροτικής Ανάπτυξης και Τροφίμων. 

Β) Κατά τα λοιπά ισχύει η υπ’ αριθμ. 554/2003 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Π. ΔΟΥΚΑΣ Ε. ΜΠΑΣΙΑΚΟΣ 


Αριθ. 125762 (3) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής με σκοπό την τελική επε¬ 
ξεργασία του σχεδίου νόμου «εναρμόνιση στην εθνική 
νομοθεσία της Οδηγίας 2002/58/ΕΚ του Ευρωπαϊκού 
Κοινοβουλίου και του Συμβουλίου της 12.7.2002, σχε¬ 
τικά με την επεξεργασία των δεδομένων προσωπικού 
χαρακτήρα καιτηνπροστασίατης ιδιωτικής ζωής στον 
τομέα των ηλεκτρονικών επικοινωνιών» καθώς και την 
τροποποίηση του Ν. 2472/1997 σχετικά με την εναρ¬ 
μόνιση της Οδηγίας 95/46/ΕΚ για την προστασία των 
προσωπικών δεδομένων στην ελληνική έννομη τάξη. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθ. 42838/22.4.2004 (ΦΕΚ Β'634/30.4.2004) 
απόφαση σύστασης επιτροπής, όπως συμπληρώθηκε με 
την υπ’ αριθ. 54716/11.5.2004 (ΦΕΚ Β' 743/18.5.2004) 
απόφαση καιπαρατάθηκε με τις υπ’ αριθ. 62022/3.6.2004 
(ΦΕΚ Β' 891/16.6.2004) και 82918/16.7.2004 (ΦΕΚ Β' 
1154/30.7.2004) όμοιες. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 9.11.2004 έγ¬ 
γραφο του προέδρου αυτής. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 4.661,00 Ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την παράταση για έναν (1) μήνα του χρόνου λειτουρ¬ 
γίας της ειδικής νομοπαρασκευαστικής επιτροπής με 
σκοπό την τελική επεξεργασία του σχεδίου νόμου «εναρ¬ 
μόνιση στην εθνική νομοθεσία της Οδηγίας 2002/58/ΕΚ 
του Ευρωπαϊκού Κοινοβουλίου και του Συμβουλίου της 
12.7.2002, σχετικά με την « επεξεργασία των δεδομένων 
προσωπικού χαρακτήρα καιτηνπροστασίατης ιδιωτικής 
ζωής στον τομέα των ηλεκτρονικών επικοινωνιών» καθώς 
και την τροποποίηση του Ν. 2472/1997 σχετικά με την 
εναρμόνιση της Οδηγίας 95/46/ΕΚ για την προστασία των 
προσωπικών δεδομένων στην ελληνική έννομη τάξη, προ- 
κειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 138024 (4) 

Παράταση του χρόνου λειτουργίας της Ομάδας Εργα¬ 
σίας για την κατοχύρωση της αρχής της διαφάνειας 
και την καταπολέμηση της διαφθοράς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθ. 54722/13.5.2004 (ΦΕΚ Β' 797/27.5.2004) 
απόφαση σύστασης της ανωτέρω Ομάδας Εργασίας, 
όπως παρατάθηκε με τις υπ’ αριθ. 74252/1.7.2004 (ΦΕΚ Β' 
1055/13.7.2004) και 118343/11.10.2004 (ΦΕΚ Β' 1550/ 
15.10.2004) όμοιες. 

2) Την ανάγκη παράτασης του χρόνου λειτουργίας της 
ανωτέρω επιτροπής, σύμφωνα με το από 24.11.2004 έγ¬ 
γραφο της γραμματέως. 

3) Το γεγονός ότι από τις διατάξεις της παρούσας προ- 
καλείται επιπλέον δαπάνη ύψους 5.248,00 Ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την παράταση μέχρι 15.12.2004 του χρόνου λειτουρ¬ 
γίας της Ομάδας Εργασίας για την κατοχύρωση της αρ¬ 
χής της διαφάνειας και την καταπολέμηση της διαφθο¬ 
ράς, προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 138023 (5) 

Συμπλήρωση της ειδικής νομοπαρασκευαστικής επιτρο¬ 
πής με σκοπό τη λήψη νομοθετικών ρυθμίσεων για την 
προσαρμογή του εσωτερικού δικαίου προς τις διατά¬ 
ξεις του Καταστατικού του Διεθνούς Ποινικού Δικα¬ 
στηρίου, που κυρώθηκε με το Ν. 3003/2002 (ΦΕΚ Α' 
75). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την αριθ. 82921/16.7.2004 απόφαση περί συγκρότη¬ 
σης της ανωτέρω επιτροπής (ΦΕΚ ΒΊ119). 

2) Την ανάγκη συμπλήρωσης της ειδικής νομοπαρα¬ 
σκευαστικής επιτροπής με σκοπό τη λήψη νομοθετικών 
ρυθμίσεων για την προσαρμογή του εσωτερικού δικαίου 
προς τις διατάξεις του Καταστατικού του Διεθνούς Ποινι¬ 
κού Δικαστηρίου, που κυρώθηκε με το Ν. 3003/2002 (ΦΕΚ 
Α' 75). 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 4.696,00 Ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη συμπλήρωση της ανωτέρω ειδικής νομοπαρασκευα¬ 
στικής επιτροπής μετά εξής μέλη: 

1) Λεωνίδα Κοτσαλή, Τακτικό Καθηγητή Νομικής Σχο¬ 
λής Παν/μίου Αθηνών. 

2) Φωτεινή Παζαρτζή-Φλογαϊτη, Επίκουρη Καθηγήτρια 
Νομικής Σχολής Παν/μίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. ΥΠΠΟ/ΔΙΝΕΣΑΚ/81260/1914 (6) 

Χαρακτηρισμός ως μνημείου του κτιρίου του παλαιού Δη¬ 
μοτικού Σχολείου στο Δημοτικό Διαμέρισμα Μούδρου 
στη Νήσο Λήμνο, Ν. Λέσβου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων που δημοσιεύθηκε στο Φ.Ε.Κ. 137/Α/ 
26.7.1985». 

β) Του Ν. 3028/2002 «Για την προστασία των Αρχαιοτή¬ 
των και εν γένειτης Πολιτιστικής Κληρονομιάς». 


γ) Του Ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης Φ.Ε.Κ. 61/Α/13.4.1992) 

δ) Του Π.Δ. 191/2003 «Περί Οργανισμού του ΥΠ.ΠΟ.». 

2. Την υπ’ αριθ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό 
Πολιτισμού Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη» (ΦΕΚ 
527/Β/24.5.2004), όπως διορθώθηκε στο (ΦΕΚ 558/Β/ 

2.4.2004) . 

3. Την εισήγηση της Υπηρεσίας Νεωτέρων Μνημείων 
και Τεχνικών Έργων Βορείου Αιγαίου καθώς και τα λοιπά 
στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου 
Μνημείων Βορείου Αιγαίου με αριθμό 10/8.10.2004, απο¬ 
φασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το κτίριο του παλαιού Δημοτικού Σχο¬ 
λείου στο Δημοτικό Διαμέρισμα Μούδρου στη Νήσο Λή¬ 
μνο, Ν. Λέσβου, διότι αποτελεί χαρακτηριστικό δείγμα 
σχολικού κτιρίου του Μεσοπολέμου με ιδιαίτερα αρχιτε¬ 
κτονικά γνωρίσματα, και είναι απόλυτα εναρμονισμένο με 
τον αξιόλογο οικισμό του Μούδρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. ΥΠΠΟ/ΔΙΝΕΣΑΚ/81283/1918 (7) 

Χαρακτηρισμός ως μνημείου του κτιρίου του παλαιού Δη¬ 
μοτικού Σχολείου στο Δημοτικό Διαμέρισμα Κάσπακα, 
Δήμου Μύρινας Λήμνου, Ν. Λέσβου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων που δημοσιεύθηκε στο Φ.Ε.Κ. 137/Α/ 
26.7.1985». 

β) Του Ν. 3028/2002 «Για την προστασία των Αρχαιοτή¬ 
των και εν γένειτης Πολιτιστικής Κληρονομιάς». 

γ) Του Ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης Φ. Ε. Κ. 61/Α/13.4.1992). 

δ) Του Π. Δ. 191/2003 «Περί Οργανισμού του ΥΠ.ΠΟ.». 

2. Την υπ’ αριθ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουρ¬ 
γούς Γ εώργιο Ορφανό και Πέτρο Τ ατούλη» (ΦΕΚ 527/Β/ 

24.5.2004) , όπως διορθώθηκε στο (ΦΕΚ 558/Β/ 

2.4.2004) . 

3. Την εισήγηση της Υπηρεσίας Νεωτέρων Μνημείων 
και Τεχνικών Έργων Βορείου Αιγαίου, καθώς καιταλοιπά 
στοιχεία του φακέλου. 

4. Την ομόφωνη γνωμοδότηση του Τ οπικού Συμβουλίου 
Μνημείων Βορείου Αιγαίου αριθμό 10/8.10.2004, αποφα¬ 
σίζουμε: 

Χαρακτηρίζουμε ως μνημείο, σύμφωνα μετις διατάξεις 
του Ν. 3028/2002, το κτίριο του παλαιού Δημοτικού Σχο¬ 
λείου στο Δημοτικό Διαμέρισμα Κάσπακα, Δήμου Μύρι- 
νας Λήμνου, Ν. Λέσβου, διότι αποτελεί χαρακτηριστικό 
δείγμα λαϊκής αρχιτεκτονικής των αρχών του 20ου αιώνα 
(1903) και είναι συνδεδεμένο μετις μνήμες καιτην ιστορία 
του οικισμού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 
-♦- 

Αριθ. 08/Δ.Τ.Α./21897 (8) 

Σύσταση Νομικού Προσώπου με την επωνυμία «Σχολική 
Επιτροπή Νηπιαγωγείου Μηλαδέζας» Δήμου Βάρης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 5 του Ν.1894/1990 (ΦΕΚ 
ΙΙΟ/Α') και του άρθρου 203 του Π.Δ. 410/1995 (ΦΕΚ 
231/Α'). 

2) Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α730.5.1997). 

3) Τις ρυθμίσεις του άρθρου 29Ατου Ν.1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθ. οικ. 16976/12.11.2003 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γ ενικού Γ ραμματέα Πε¬ 
ριφέρειας» στο Γενικό Διευθυντή της Περιφέρειας Αττι- 
κής. 

5) Την υπ’ αριθ. 177/2004 απόφαση του Δημοτικού Συμ¬ 
βουλίου Βάρης, αποφασίζουμε: 

1) Συστήνουμε στο Δήμο Βάρηςτου Νομού Αττικής Νο¬ 
μικό Πρόσωπο Δημοσίου Δικαίου με την επωνυμία: «Σχο¬ 
λική Επιτροπή Νηπιαγωγείου Μηλαδέζας». 

2) Σκοπός του Νομικού Προσώπου είναι η διαχείριση 
των πιστώσεων που διατίθενται για την κάλυψη των δα¬ 
πανών λειτουργίας του σχολείου, η αμοιβή των καθαρι¬ 
στριών, η εκτέλεση έργων επισκευής - συντήρησης του 
σχολείου και του κάθε είδους εξοπλισμού του κ.τ.λ., όπως 
αναφέρεται αναλυτικά στην παρ. 9 του άρθρου 5 του Ν. 
1894/1990. 

3) Πόροι του Νομικού Προσώπου είναι: 

α) Η ετήσια επιχορήγηση του Δήμου ύψους Ευρώ 

6 . 000 , 00 . 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Πρόσοδοι από την περιουσία του. 

ε) Περιουσία (που τυχόν αφιερώνεται). 

4) Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

- Η διοίκηση, η συγκρότηση, η λειτουργία και οι αρμο¬ 
διότητες των οργάνων διοίκησης, η οργάνωση και λει¬ 


τουργία, η διαχείριση και η εποπτείατου Νομικού Προσώ¬ 
που, διέπονται από τις προβλεπόμενες διατάξεις του Δη¬ 
μοτικού και Κοινοτικού Κώδικα και του άρθρου 5 του Ν. 
1894/1990. 

5) Ακροτελεύτια διάταξη - Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βάρης 
για το έτος 2004 ύψους Ευρώ 6.000,00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 11 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 7469+7233 (9) 

Σύσταση Νομικού Προσώπου στο Δήμο Ξάνθης του νο¬ 
μού Ξάνθης με την επωνυμία «Σχολική Επιτροπή 2ου 
Ειδικού Δημοτικού Σχολείου Ξάνθης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 1894/1990 άρθρο 5 «περί Σχολι¬ 
κής περιουσίας και λειτουργίας σχολείων». 

2. Τις διατάξεις του άρθρου 203 του Π.Δ. 410/1995. 

3. Τις διατάξεις του άρθρου 5 του Ν. 1894/1990 και του 
άρθρου 8 παρ. 9του Ν. 2896/2002. 

4. Τη σύμφωνη γνώμη του Δημοτικού Συμβουλίου Ξάν¬ 
θης (Αρ. Απόφασης: 548/2004). 

5. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Α.Μ.Θ. «Μεταβίβαση Αρμοδιο¬ 
τήτων στους Δ/ντές Τοπικών Αυτ/σεων και στους Τμημα- 
τάρχες των ιδίων Υπηρεσιών», αποφασίζουμε: 

1. Συστήνουμε στο Δήμο Ξάνθηςτου Νομού Ξάνθης Νο¬ 
μικό Πρόσωπο με την επωνυμία «Σχολική Επιτροπή 2ου 
Ειδικού Δημοτικού Σχολείου Ξάνθης». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ. λ. π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού καιγενικάτωνδιδακτηριακών εγκαταστάσεων. Η 
φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη με βι¬ 
βλία για την σχολική βιβλιοθήκη και γενικά για όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελέςΔιοικητικό 
Συμβούλιο, αποτελούμενο από: 

α) Τον εκάστοτεΔήμαρχο ή Δημοτικό ή Τοπικό Σύμβουλο. 

β) Ένα (Ι)Δημοτικό Σύμβουλο. 

γ) Ένα (1) Δημότη. 

δ) Τον εκάστοτε Διευθυντή του Σχολείου. 

ε) Ένα (1) εκπρόσωπο του Συλλόγου Γονέων και Κηδε¬ 
μόνων. 

Η θητεία του πρώτου Διοικητικού Συμβουλίου του Νομι¬ 
κού Προσώπου λήγει με την λήξη της θητείας της παρού¬ 
σας δημοτικής περιόδου. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική ή κοινοτική περίοδο. Το Διοικητικό 
Συμβούλιο εκλέγει Πρόεδρο και Γραμματέα. 

5. Πόροι του Νομικού Προσώπου είναι: 

Α) Ετήσια επιχορήγηση του Δήμου 

Β) Ετήσια επιχορήγηση του Κράτους 

Γ) Κάθε είδους εισφορές, δωρεές, κληρονομιές, κλη¬ 
ροδοσίες 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

ΣΤ) Περιουσία κινητή και ακίνητη. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ. Σ. και όταν 
απουσιάζει ή ή κωλύεται από τον Αντιπρόεδρο. 

Με την παρούσα απόφαση προκαλείται δαπάνη σε βά- 
ροςτου προϋπολογισμού του Δήμου Ξάνθης, η οποία έχει 
προβλεφθεί και έχει συμπεριληφθεί στον προϋπολογισμό 
οικονομικού έτους 2004 με ΚΑ 211.9β ποσό ύψους 
600.000 Ευρώ με τίτλο «Δαπάνες λειτουργίας Σχολικών 
Επιτροπών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 24 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΒΑΓΓΛΗ 

-♦- 

Αριθ. 6847 (10) 

Σύσταση Νομικού Προσώπου στην Κοινότητα Κοτύλης 
του Νομού Ξάνθης με την επωνυμία «Σχολική Επιτρο¬ 
πή Νηπιαγωγείου Δημαρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 1894/1990 άρθρο 5 «περί Σχολι¬ 
κής περιουσίας και λειτουργίας σχολείων». 

2. Τις διατάξεις του άρθρου 203 του Π.Δ. 410/1995. 

3. Τις διατάξεις του άρθρου 5του Ν. 1894/1990 και του 
άρθρου 8παρ. 9του Ν. 2896/2002. 

4. Την 4308/6.7.2002 απόφαση του Γ ενικού Γ ραμματέα 
της Περιφέρειας Ανατ.ΜακεδονΙας κα Θράκης μεταβίβα¬ 
ση αρμοδιότητας, αποφασίζουμε: 

1. Συστήνουμε στην Κοινότητα Κοτύλης του Νομού 
Ξάνθης Νομικό Πρόσωπο με την επωνυμία «Σχολική Επι¬ 
τροπή Νηπιαγωγείου Δημαρίου». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ. λ. π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη με βι¬ 


βλία για την σχολική βιβλιοθήκη και γενικά για όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Από τον εκάστοτε πρόεδρο της Κοινότητας, ως Πρό¬ 
εδρο. 

β) Από δύο Κοινοτικούς Συμβούλους που θα ορίζονται 
με απόφαση του Κοινοτικού Συμβουλίου, 
γ) Από τη διευθύντρια του Νηπιαγωγείου, 
δ) Από τον εκπρόσωπο του Συλλόγου γονέων και κηδε¬ 
μόνων. 

Η θητεία του πρώτου Διοικητικού Συμβουλίου του Νομι¬ 
κού Προσώπου λήγει με την λήξη της θητείας της παρού¬ 
σας δημοτικής περιόδου. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική ή κοινοτική περίοδο. Το Διοικητικό 
Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

Α) Ετήσια επιχορήγηση της Κοινότητα Κοτύλης. 

Β) Ετήσια επιχορήγηση του Κράτους. 

Γ) Κάθε είδους εισφορές, δωρεές, κληρονομιές, κλη¬ 
ροδοσίες. 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

ΣΤ) Περιουσία κινητή και ακίνητη. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από το Πρόεδρο του Δ. Σ και όταν 
απουσιάζει ή κωλύεται από τον αντιπρόεδρο. 

Με την παρούσα απόφαση δεν προκαλείται δαπάνη και 
βάρος του προϋπολογισμού της Κοινότητα Κοτύλης Οικ. 
Έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 19 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
Κ. ΒΑΓΓΛΗ 

-♦- 

Αριθ. 4828 (11) 

Τροποποίηση του άρθρου 19 του Κανονισμού Λειτουρ¬ 
γίας, Διοικήσεως και Παροχών του ΚΑΦ Λιμένος Πρέ¬ 
βεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψιν: 

1. Τις διατάξεις των άρθρων 1,2 και 7 του Ν. 2503/1997 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξειςτου άρθρου 11 του Κ.Ν. 5167/1932 «πε¬ 
ρί ρυθμίσεως των εις τους Λιμένας Φορτ/τών Εργασιών» 
όπως έχουν τροποποιηθεί και συμπληρωθεί με τις διατά¬ 
ξεις του άρθρου 6του Ν. Δ. 1254/1949 «περίτροποποιή- 
σεως και συμπληρώσεως ενίων διατάξεων των περί 
φορτ/σεων Νόμων». 

3. Τις διατάξεις του Ν. 532/1970 «περί συμπληρώσεως 
των διατάξεων περί διοικητικής αποκεντρώσεως και του 

σε εκτέλεση αυτού Β.Δ. 179/1970 «περί μεταβιβάσεως 
αρμοδιοτήτων στους Νομάρχες και Επιθεωρητές Εργα¬ 
σίας επί θεμάτων του Υπουργείου Εργασίας». 

4. Τις διατάξεις του άρθρου 19 του Κανονισμού Λει¬ 
τουργίας, Διοικήσεως και Παροχών του ΚΑΦ Λιμένος 
Πρέβεζας που εγκρίθηκε με την υπ’ αριθ. 14686/1256/60 
απόφαση του Υπ. Εργασίας καιτροποποιήθηκε με την υπ’ 
αριθμ. 8367/27.10.2003 όμοια απόφασή μας. 

5. Το υπ’ αριθ. 8618/1604/24.2.1978 έγγραφο του 
Υπ. Εργασίας «περίτης διαδικασίας και του τρόπου αυξή- 
σεωςτων έκτων ΚΑΦ Παροχών». 

6. Το υπ’ αριθμ. 489/2004 αντίγραφο πρακτικού συνεδριά- 
σεως της Δ.Ε. ΚΑΦ Λιμένος Πρέβεζας σχετικά με την αύξη¬ 
ση των εξόδων κηδείας των Φορτ/τών Λιμένος Πρέβεζας. 

7. Το υπ’ αριθ. Φ3/11215/16.6.2004 έγγραφο του Υπ. 
Απασχόλησης και Κοιν. Προστασίας για την αναπροσαρ¬ 
μογή των εξόδων κηδείας των Φορτ/τών του ΚΑΦ Λιμένος 
Πρέβεζας κατά ποσοστό 4 %, που μας υποβλήθηκε με το 
υπ’ αριθ. 12/8.7.2004 έγγραφο της ΔΕ του ΚΑΦ Λιμένος 
Πρέβεζας, αποφασίζουμε: 

Τροποποιούμε το άρθρο 19 του ισχύοντος Κανονισμού 
Λειτουργίας, Διοικήσεως και Παροχών του ΚΑΦ Λιμένας 
Πρέβεζας, ως κατωτέρω: 

Άρθρο 19 

Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητας απάτην Ε.Ρ.Φ. Λιμέ¬ 
νος και ανεξάρτητα εάν οι δικαιούχοι αυτού δικαιούνται 
εφάπαξ αποζημίωση λόγω θανάτου, καταβάλλεται βοή¬ 
θημα στην οικογένεια του θανόντος ή τους επιμελουμέ- 
νους της κηδείας του, ως έξοδα κηδείας ανερχόμενο στο 
ποσό των δύο χιλιάδων εξακοσίων (2.600) Ευρώ. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 29 Ιουλίου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

-♦- 

Αριθ. 16615 (12) 

Καθορισμός του ποσού της εφάπαξ αποζημίωσης των 
φορτοεκφορτωτών του ΚΑΦ Ξηράς Βόλου για το έτος 
2003. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 11 του Κωδικοποιημένου 
Νόμου 5167/1932. 

2. Τις διατάξεις του άρθρου 6 Ν.Δ. 1254/1949 και της 
παρ. 6 άρθρο 38 Ν. 3239/1955. 

3. Τις διατάξεις του Κανονισμού Διοικήσεως και λει¬ 
τουργίας του ΚΑΦ Ξηράς Βόλου. 

4. Την αριθ. 161238/10.5.2001 απόφαση του Γενικού 
Γραμματέα Περιφέρειας Θεσσαλίας περί, εξουσιοδότη¬ 
σης του Προϊσταμένου Δ/νσης Τοπικής Αυτοδιοίκησης 
και Διοίκησης Μαγνησίας για / υπογραφή εγγράφων. 

5. Την αρ. 8/5.3.2003 εισηγητική έκθεση και εγκριτική 
πράξη της Δ.Ε. ΚΑΦ Ξηράς Βόλου. 

6. Το αρ. πρωτ. 18/9.11.2004 έγγραφο του ΚΑΦ Ξηράς 
Βόλου, αποφασίζουμε: 


Εγκρίνουμε την αναπροσαρμογή της εφάπαξ αποζη¬ 
μίωσης των φορτοεκφορτωτών του ΚΑΦ Ξηράς Βόλου 
για το έτος 2003 κατά 7%, δηλαδή: 

Για τα 10 πρώτα έτη συμμετοχής στο ΚΑΦ, ευρώ 
4.269,58. Για κάθε έτος συμμετοχής από το ενδέκατο (11) 
μέχρι και το εικοστό (20) ευρώ 466,06 κατ’έτος και από το 
εικοστό πρώτο (21) έως το τριακοστό (30) ευρώ 523,58 
κατ’ έτος. Το ανώτατο όριο της εφάπαξ αποζημίωσης δεν 
μπορεί σε καμία περίπτωση να υπερβαίνει το ποσό των 
14.165,98 ευρώ. Κλάσμα έτους μεγαλύτερου των έξι (6) 
μηνών θεωρείται ολόκληρο έτος και υπολογίζεται για την 
παραπάνω προσαύξηση, όχι όμως και για την εδραίωση 
του δικαιώματος λήψεως της παροχής. Η ως άνω αύξηση 
δεν επιφέρει καμία δαπάνη σε βάρος του κρατικού προϋ¬ 
πολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Νοεμβρίου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 
-♦- 

Αριθ. 3132 (13) 

Καθιέρωση υπερωριακής εργασίας υπαλλήλων της 
Δ/νσης Αγροτικής Ανάπτυξης της Ν.Α. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης». 

2. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ. και ΟΤΑ....κλπ.». 

3. Τις διατάξεις του άρθρου 25 παρ. 7 του Ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες 
διατάξεις». 

4. Την υπ’ αριθ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών (Γ.Λ.Κ.) «παρο¬ 
χή οδηγιών για την εφαρμογή των διατάξεων του Ν. 
3205/2003». 

5. Το γεγονός ότι για την κάλυψη επιτακτικών υπηρε¬ 
σιακών αναγκών απαιτείται η υπερωριακή απασχόληση 
του προσωπικού για την ταχεία και ορθολογική διεκπε¬ 
ραίωση του ποιοτικού και ποσοτικού ελέγχου των νωπών- 
επεξεργασμένων γεωργικών προϊόντων και σταφυλιών. 

6. Την έλλειψη προσωπικού στη Δ/νση Αγροτικής Ανά¬ 
πτυξης. 

7. Το γεγονός ότι στον προϋπολογισμό της Ν.Α. έχει εγ¬ 
γράφει στον ΚΑΕ: 291/0511 πίστωση για τον σκοπό αυτό 
940,00 ευρώ, αποφασίζουμε: 

Εγκρίνουμε την με αμοιβή καθιέρωση υπερωριακής 
απογευματινής εργασίας, πέρα από το κανονικό ωράριο 
εργασίας όπως και κατά τις εξαιρέσιμες και αργίες για 
δύο υπαλλήλους της Δ/νσης Αγροτικής Ανάπτυξης της 
Ν ,Α. Ζακύνθου για χρονικό διάστημα τριών μηνών, για την 
κατηγορία ΠΕ και για 180 ώρες συνολικά. 

Η παρούσα έχει αναδρομική ισχύ ενός (1) μηνάς πριν 
την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 23 Νοεμβρίου 2004 

Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 

-♦- 

Αριθ.6711 (14) 

Μεταφορά πέντε (5) κενών οργανικών θέσεων ΔΕΠ του 
Γεωπονικού Παν/μίου Αθηνών σε τμήματά του. 

Ο ΠΡΥΤΑΝΗΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το εδαφ. α της παρ. 5 του άρθρου 14 του Ν. 2817/ 
2000 . 

2. Τις προτάσεις Ακαδημαϊκών Τμημάτων του Ιδρύμα¬ 
τος. 

3. Το υπ' αριθμ. Φ. 121.1/1/104430 (7)Β2/27.9.2004 έγ¬ 
γραφο του Υπουργείου Εθνικής Παιδείας και Θρησκευ¬ 
μάτων, σύμφωνα με το οποίο έχει εγκριθεί η πλήρωση πέ¬ 
ντε (5) κενών θέσεων ΔΕΠ του Ιδρύματος, τις οποίες έχει 
κατανείμει στα Ακαδημαϊκά Τμήματα. 


4. Την απόφαση του Πρυτανικού Συμβουλίου, συνεδρία 
13.10.2004. 


5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Μεταφέρουμε πέντε (5) κενές οργανικές θέσεις ΔΕΠ 
του Γεωπονικού Πανεπιστημίου Αθηνών στα παρακάτω 
ακαδημαϊκάτμήματα για τηνπροκήρυξή τους καιτηνπλή- 
ρωσήτους: 

α. Τμήμα Φυτικής Παραγωγής 
β. Τμήμα Ζωικής Παραγωγής 
γ. Τμήμα Γεωπονικής Βιοτεχνολογίας 
δ. Τμήμα Αγροτικής Οικονομίας 
και Ανάπτυξης 

ε. Τμήμα Επιστήμης και Τεχνολογίας 
Τροφίμων 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Μία (1) κενή θέση ΔΕΠ 
Μία (1) κενή θέση ΔΕΠ 
Μία (1) κενή θέση ΔΕΠ 

Μία (1) κενή θέση ΔΕΠ 

Μία (1) κενή θέση ΔΕΠ 


Αθήνα, 25 Νοεμβρίου 2004 

Ο Πρύτανης 
ΓΕΩΡΓΙΟΣ ΖΕΡΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




